



**รายงานประเมินความเสี่ยง**

**การดำเนินงานที่อาจก่อให้เกิดการทุจริต**

**หรือขัดกันระหว่างผลประโยชน์ส่วนตน กับผลประโยชน์ส่วนรวม**

**ขององค์การบริหารส่วนตำบลเขาแก้ว**

**ประจำปีงบประมาณ 2563**



จัดทำโดย องค์การบริหารส่วนตำบลเขาแก้ว

อำเภอลานสกา จังหวัดนครศรีธรรมราช

คำนำ

การประเมินคุณธรรมและความโปร่งใสในการดำเนินงานของหน่วยงานภาครัฐ (ITA) ประจำปีงบประมาณ 2563 มีเจตนารมณ์มุ่งหวังให้หน่วยงานภาครัฐได้รับทราบระดับคุณธรรมและความโปร่งใสของหน่วยงานของตนเอง และนำผลการประเมินรวมทั้งข้อเสนอแนะไปปรับใช้ในการพัฒนาและยกระดับการดำเนินงานของหน่วยงานได้อย่างเหมาะสม เพื่อแสดงให้เห็นถึงความพยายามของหน่วยงานภาครัฐในการขับเคลื่อนมาตรการเชิงบวกด้านการป้องกันและปราบปรามการทุจริต รวมทั้งสะท้อนถึงความตั้งใจของหน่วยงานในการยกระดับมาตรฐานการดำเนินงานตามหลักธรรมาภิบาล ให้เป็นที่ประจักษ์ต่อสาธารณะทั้งในระดับชาติและระดับสากล สำนักปลัดหวังเป็นอย่างยิ่งว่าการวิเคราะห์ผลการประเมินในครั้งนี้ จะช่วยส่งเสริม สนับสนุน และยกระดับคุณธรรมและความโปร่งใสในการดำเนินงานของหน่วยงานภาครัฐขององค์การบริหารส่วนตำบลเขาแก้วได้อย่างมีประสิทธิภาพ

สำนักปลัดหวังเป็นอย่างยิ่งว่าการวิเคราะห์ผลการประเมินในครั้งนี้ จะช่วยส่งเสริม สนับสนุน และยกระดับคุณธรรมและความโปร่งใสในการดำเนินงานของหน่วยงานภาครัฐขององค์การบริหารส่วนตำบล เขาแก้วได้อย่างมีประสิทธิภาพ

**องค์การบริหารส่วนตำบลเขาแก้ว**

รายงานการวิเคราะห์ผลการประเมินคุณธรรมและความโปร่งใส

ในการดำเนินงานของหน่วยงานภาครัฐ ปี พ.ศ.2563

ขององค์การบริหารส่วนตำบลเขาแก้ว อำเภอลานสกา จังหวัดนครศรีธรรมราช

1. หลักการและเหตุผล

ด้วยสำนักคณะกรรมการการป้องกันและปราบปรามการทุจริตแห่งชาติ ( สำนักงาน ป.ป.ช.) ได้พัฒนาเครื่องมือการประเมินเชิงบวกเป็นมาตรการป้องกันการทุจริตและเป็นกลไกในการสร้างความตระหนักให้หน่วยงานภาครัฐมีการดำเนินงานอย่างโปร่งใสและมีคุณธรรมโดยใช้ชื่อว่า “การประเมินคุณธรรมและความโปร่งใสในการดำเนินงานของหน่วยงานภาครัฐ ได้ถูกกำหนดเป็นกลยุทธ์ที่สำคัญของยุทธศาสตร์ว่าด้วยการป้องกันและปราบปรามการทุจริต ซึ่งเป็นการยกระดับให้เป็นการประเมินคุณธรรมและความโปร่งใสในการดำเนินงานของหน่วยงานภาครัฐ ให้เป็นมาตรการป้องกันการทุจริตเชิงรุก ที่หน่วยงานภาครัฐทั่วประเทศจะต้องดำเนินการโดยมุ่งหวังให้หน่วยงานภาครัฐที่เข้ารับการประเมินได้รับทราบผลการประเมินและแนวทางในการพัฒนาและยกระดับ หน่วยงานในด้านคุณธรรมและความโปร่งใสในการดำเนินงานใดอย่างเหมาะสม

2. ผลการประเมินคุณธรรมและความโปร่งใสในการดำเนินงานของหน่วยงานภาครัฐ ประจำปีงบประมาณ 2563 ขององค์การบริหารส่วนตำบลเขาแก้ว

ผลการประเมินคุณธรรมและความโปร่งใสในการดำเนินงานของหน่วยงานภาครัฐ ประจำปีงบประมาณ 2563 ขององค์การบริหารส่วนตำบลเขาแก้ว โดยภาพรวมได้คะแนน ร้อยละ 75.7 คะแนน ระดับผลการประเมินอยู่ในระดับ c

คะแนนสูงสุดรายตัวชี้วัด มีดังนี้

|  |  |  |
| --- | --- | --- |
| อันดับ | ตัวชี้วัด | คะแนน |
| 1 | การปฎิบัติหน้าที่ | 93.08 |
| 2 | การใช้อำนาจหน้าที่ | 92.39 |
| 3 | การแก้ไขปัญหาการทุจริต | 91.67 |
| 4 | การใช้ทรัพย์สินของราชการ | 87.56 |
| 5 | คุณภาพการดำเนินงาน | 87.11 |
| 6 | ประสิทธิภาพการสื่อสาร | 85.67 |
| 7 | การใช้งบประมาณ | 84.35 |
| 8 | การปรับปรุงการทำงาน | 84.08 |
| 9 | การเปิดเผยข้อมูล | 77.83 |
| 10 | การป้องกันการทุจริต | 37.50 |

-2-

3. การวิเคราะห์ผลการประเมินคุณธรรมและความโปร่งใสในการดำเนินงานของหน่วยงาน ภาครัฐในปี พ.ศ.2563 ขององค์การบริหารส่วนตำบลเขาแก้ว

จากผลการประเมินคุณธรรมและความโปร่งใส (ITA) ขององค์การบริหารส่วนตำบลเขาแก้ว ประจำปีงบประมาณ 2563 มีผลการวิเคราะห์ข้อมูลในแต่ละตัวชี้วัดที่แสดงให้เห็นถึงจุดแข็งและจุดอ่อนที่ต้องพัฒนา ดังต่อไปนี้

3.1 จุดแข็ง (ตัวชี้วัดที่ได้คะแนนมากกว่าร้อยละ 80) องค์การบริหารส่วนตำบลเขาแก้วมีจำนวน 8 ตัวชี้วัด ดังนี้

(1) ตัวชี้วัดที่ 1 การปฎิบัติหน้าที่ ได้คะแนนรวมเท่ากับ 93.08 เป็นคะแนนจากตัวชี้วัดที่มีวัตถุประสงค์จากการประเมินการรับรู้ของบุคลากรภายในหน่วยงานต่อการปฎิบัติงานของตนเองในประเด็นเกี่ยวกับการปฎิบัติงานโดยยึดหลักตามมาตรฐานมีความโปร่งใส ปฎิบัติงานหรือดำเนินการตามขั้นตอนและระยะเวลาที่กำหนดไว้อย่างเคร่งครัด และจะต้องเป็นไปอย่างเท่าเทียมกันไม่ว่าจะเป็นผู้มาติดต่อทั่วไปหรือผู้มาติดต่อที่รู้จักเป็นการส่วนตัว รวมไปถึงการปฎิบัติงานอย่างมุ่งมั่น เต็มความสามารถ และมีความรับผิดชอบต่องานในหน้าที่ที่รับผิดชอบ

(2) ตัวชี้วัดที่ 3 การใช้อำนาจ ได้คะแนนรวมเท่ากับ 92.39 เป็นคะแนนจากตัวชี้วัดที่มีวัตถุประสงค์จาการประเมินการรับรู้ของบุคลากรภายในหน่วยงานต่อการใช้อำนาจของผู้บังคับบัญชาของตนเอง ในประเด็นที่เกี่ยวข้องกับการมอบหมายงานการประเมินผลการปฎิบัติงาน การคัดเลือกบุคลากร เพื่อให้สิทธิประโยชน์ต่างๆ ซึ่งจะต้องเป็นอย่างเป็นธรรมและไม่เลือกปฎิบัติรวมถึงการใช้อำนาจสั่งการให้ผู้ใต้บังคับบัญชาทำในธุระส่วนตัวของผู้บังคับบัญชาหรือทำในสิ่งที่ไม่ถูกต้อง

(3) ตัวชี้วัดที่ 5 การแก้ไขปัญหาการทุจริต ได้คะแนนรวมเท่ากับ 91.67 เป็นคะแนนจากตัวชี้วัดที่มีวัตถุประสงค์ จากการประเมินการรับรู้ของบุคลากรภายในหน่วยงานต่อการแก้ไขปัญหาการทุจริตของหน่วยงาน ในประเด็นที่เกี่ยวข้องกับการให้ความสำคัญของผู้บริหารสูงสุดในการต่อต้านการทุจิตอย่างจริงจัง โดยหน่วยงานมีการจัดทำแผนงานด้านการป้องกันและปราบปรามการทุจริต เพื่อให้เกิดการแก้ไขปัญหาการทุจริตได้อย่างเป็นรูปธรรม

(4) ตัวชี้วัดที่ 4 การใช้ทรัพย์สินของทางราชการ ได้คะแนนรวมเท่ากับ 87.56 เป็นคะแนนจากตัวชี้วัดที่มีวัตถุประสงค์จากการประเมินการรับรู้ของบุคลากรภายในหน่วยงานต่อการใช้ทรัพย์สินของราชการ ในประเด็นที่เกี่ยวข้องกับพฤติกรรมของบุคลากรภายใน ในการนำทรัพย์สินของราชการไปเป็นของตนเองหรือนำไปให้ผู้อื่น และพฤติกรรมในการขอยืมทรัพย์สินของราชการทั้งการยืมโดยบุคลากรภายในหน่วยงานและการยืมโดยบุคลากรภายนอกหน่อยงาน ซึ่งหน่วยงานจะต้องมีกระบวนการในการ อนุญาตที่ชัดเจนและสะดวก หน่วยงานจะต้องมีการจัดทำแนวทางปฎิบัติเกี่ยวกับการใช้ทรัพย์สินของราชการที่ถูกต้อง เพื่อเผยแพร่ให้บุคลากรภายในได้รับทราบและนำไปปฎิบัติ

(5) ตัวชี้วัดที่ 6 คุณภาพการดำเนินงาน ได้คะแนนรวมเท่ากับ 87.11 เป็นคะแนนจากตัวชี้วัดที่มีวัตถุประสงค์จากการประเมินการรับรู้ของผู้รับบริการ ผู้มาติดต่อ หรือผู้ส่วนได้เสียของหน่วยงานต่อคุณภาพการดำเนินงานในประเด็นที่เกี่ยวข้องกับการปฎิบัติหน้าที่ของเจ้าหน้าที่โดยยึดหลักตามมาตรฐาน ขั้นตอน และระยะเวลาที่กำหนดไว้อย่างเคร่งครัด และต้องเป็นไปอย่างเท่าเทียมกันไม่เลือกปฎิบัติ รวมถึงการให้ข้อมูลเกี่ยวกับการดำเนินการให้บริการของหน่วยงานแก่ผู้รับบริการ ผุ้มาติดต่อ หรือผู้มีส่วนได้เสียอย่างตรงไปตรงมา ไม่ปิดบังหรือบิดเบือนข้อมูล

-3-

(6) ตัวชี้วัดที่ 7 ประสิทธิภาพการสื่อสาร ได้คะแนนรวมเท่ากับ 85.67 เป็นคะแนนจากตัวชี้วัดที่มีวัตถุประสงค์จากการประเมินการรับรู้ของผู้รับบริการ ผู้มาติดต่อ หรือผู้ส่วนได้เสียของหน่วยงานต่อประสิทธิภาพการสื่อสารในประเด็นที่เกี่ยวข้องกับการเผยแพร่ข้อมูลของหน่วยงานในเรื่องต่างๆ ต่อสาธารณะชน ผ่านช่องทางที่หลากหลายสามารถเข้าถึงได้ง่าย และไม่ซับซ้อนโดยข้อมูลที่เผยแพร่จะต้องครบถ้วนและเป็นปัจจุบัน รวมถึงการจัดให้มีช่องทางให้ผู้รับบริการ ผู้มาติดต่อ หรือผู้ส่วนได้เสีย สามารถส่งคำติชมหรือความคิดเห็นเกี่ยวกับการดำเนินงานการให้บริการ นอกจากนี้ยังประเมินการรับรู้เกี่ยวกับการจัดให้มีช่องทางให้ผู้มาติดต่อสามารถร้องเรียนการทุจริตของเจ้าหน้าที่ในหน่วยงานด้วย

(7) ตัวชี้วัดที่ 2 การใช้งบประมาณ ได้คะแนนรวมเท่ากับ 84.35 เป็นคะแนนจากตัวชี้วัดที่มีวัตถุประสงค์จากการประเมินการรับรู้ของบุคลากรภายในหน่วยงานต่อการดำเนินการต่างๆของหน่วยงานตนเอง ในประเด็นที่เกี่ยวข้องกับการใช้จ่ายเงินงบประมาณ นับตั้งแต่การจัดทำแผนการใช้จ่ายงบประมาณประจำปี และเผยแพร่อย่างโปร่งใสไปจนถึงลักษณะการใช้จ่ายงบประมาณของหน่วยงานอย่างคุ้มค่าเป็นไปตามวัตถุประสงค์และไม่เอื้อประโยชน์แก่ตนเองหรือพวกพ้อง การเบิกจ่ายเงินของบุคลากรภายในในเรื่องต่างๆ เช่น ค่าทำงานล่วงเวลา ค่าวัสดุอุปกรณ์หรือค่าเดินทาง ฯลฯ ตลอดจนกระบวนการจัดซื้อจัดจ้างและการตรวจรับพัสดุด้วย นอกจากนี้ยังให้ความสำคัญกับการเปิดโอกาสให้บุคลากรภายในมีส่วนร่วมในการตรวจสอบการใช้จ่ายงบประมาณของหน่วยงานตนเองได้

(๘) ตัวชี้วัดที่ 8 การปรับปรุงการทำงาน ได้คะแนนรวมเท่ากับ 84.08 เป็นคะแนนจากตัวชี้วัดที่มีวัตถุประสงค์จากการประเมินการรับรู้ของผู้รับบริการ ผู้มาติดต่อ หรือผู้ส่วนได้เสียของหน่วยงานต่อการปรับปรุงระบบการทำงาน ในประเด็นที่เกี่ยวข้องกับการปรับปรุงพัฒนาหน่วยงาน ทั้งการปฎิบัติงานของเจ้าหน้าที่และกระบวนการทำงานของหน่วยให้ดียิ่งขึ้น รวมถึงการนำเทคโนโลยีมาใช้ในการดำเนินงานเพื่อให้เกิดความสะดวกรวดเร็วมากยิ่งขึ้น โดยควรมีกระบวนการเปิดโอกาสให้ผู้รับบริการ หรือผู้มาติดต่อ เข้ามามีส่วนร่วมในการปรับปรุงพัฒนาการดำเนินการเพื่อให้สอดคล้องกับความต้องการด้วย

3.2 จุดอ่อนที่ต้องพัฒนา (ตัวชี้วัดที่ได้คะแนนต่ำกว่าร้อยละ 80 ) องค์การบริหารส่วนตำบลเขาแก้วมีจำนวน 2 ตัวชี้วัด ดังนี้

(1) ตัวชี้วัดที่ การเปิดเผยข้อมูล ได้คะแนนรวมเท่ากับ 77.83 เป็นคะแนนจากตัวชี้วัดที่มีวัตถุประสงค์จากการประเมินการเผยแพร่ข้อมูลที่เป็นปัจจุบันบนเว๊ปไซต์ของหน่วยงานเพื่อเปิดเผยข้อมูลต่าง ของหน่วยงานให้สาธารณชนได้รับ

(2) การป้องกันการทุจริต ได้คะแนนรวมเท่ากับ 37.50 เป็นคะแนนจากตัวชี้วัดที่มีวัตถุประสงค์เผยแพร่ข้อมูลที่เป็นปัจจุบันบนเว๊ปไซต์ของหน่วยงานเพื่อเปิดเผยการดำเนินการต่างๆ ของหน่วยงานให้สาธารณชนได้รับทราบ ใน 2 ประเด็น 1.การดำเนินการเพื่อป้องกันการทุจริต ได้แก่ เจตจำนงสุจริตของผู้บริหาร การประเมินความเสี่ยงเพื่อการป้องกันการทุจริต การเสริมสร้างวัฒนธรรมองค์กร และแผนปฎิบัติการป้องกันการทุจริต และ 2 มาตรการภายในเพื่อป้องกันการทุจริต ได้แก่ มาตรการภายในเพื่อส่งเสริมความโปร่งใสและการป้องกันการทุจริต ซึ่งการเผยแพร่ขอข้อมูลในประเด็นข้างตนแสดงถึงการให้ความสำคัญต่อผลการประเมินเพื่อนำไปสู่การจัดทำมาตรการส่งเสริมความโปร่งใสภายในหน่วยงาน และมีการกำกับติดตามการนำไปสู่การปฎิบัติอย่างเป็นรูปธรรม

4.ข้อเสนอแนะจากการวิเคราะห์ผลการประเมินคุณธรรมและความโปร่งใสในการดำเนินงานของหน่วยงานภาครัฐ ขององค์การบริหารส่วนตำบลเขาแก้ว

-4-

4.1 ผลการประเมินตามแบบวัดการรับรู้ OIT การเปิดเผยข้อมูล อยู่ในระดับคะแนนกลางๆ สิ่งที่เสนอให้ประเมินไม่ตรงกับกรรมการตรวจประเมิน จึงได้คะแนนน้อย มีข้อเสนอแนะดังนี้ ควรศึกษาให้เข้าใจและเสนอไปหลายรูปแบบเพื่อกันพลาด

4.2 ผลการประเมินตามแบบวัดการรับรู้ OIT การป้องกันการทุจริต อยู่ในระดับต่ำ เนื่องจากตัวชี้วัดไม่สามารถดำเนินการได้ เนื่องจากอยู่ในช่วงระยะเวลาการแพร่ระบาดโควิด – 19 ระยะที่ 2 จึงไม่อาจจัดกิจกรรมที่เป็นการต่อต้านการทุจริตในรูปแบบการจัดการอบรมได้ มีเพียงสิ่งที่ได้ดำเนินการในด้านการป้องกันทุจริตที่เป็นรูปแบบที่ไม่ได้จัดการอบรม จึงทำให้คะแนนต่ำลง โดยมีข้อเสนอแนะดังนี้ ควรสอดแทรกในการประชุมพนักงาน  
 5.ประเด็นที่จะต้องพัฒนาให้ดีขึ้นเนื่องจากได้คะแนนต่ำสุด คือ ตัวชี้วัดที่ 10 การป้องกันการทุจริต มีรายละเอียดดังนี้

ผลการประเมินปีงบประมาณ 2563 ชี้ให้เห็นว่า สิ่งที่ควรพัฒนาให้หน่วยงานได้คะแนนดีขึ้น คือ หน่วยงานควรมีการวางระบบการเปิดเผยข้อมูลต่างๆ ของหน่วยงานให้สาธารณชนได้รับทราบอย่างเป็นปัจจุบัน และจัดกิจกรรมให้ตรงประเด็นที่หน่วยผู้ตรวจต้องการ

-

-5-

6.ข้อเสนอแนะในการจัดทำมาตรการเพื่อขับเคลื่อนการส่งเสริมคุณธรรมและความโปร่งใสภายในหน่วยงานให้ดีขึ้น

|  |  |  |  |
| --- | --- | --- | --- |
| มาตรการ | ขั้นตอนหรือวิธีการ | ผู้รับผิดชอบ | การกำกับติดตาม |
| 1.ให้ความรู้เรื่องการประเมินคุณธรรมและความโปร่งใสในการดำเนินงานของหน่วยงาน | -รณรงค์ให้ความรู้เรื่องการประเมินคุณธรรมและความโปร่งใสในการดำเนินงานของหน่วยงานภาครัฐ ออนไลน์หรือสื่อสารสนเทศของหน่วยงาน | สำนักปลัด | รายงานความก้าวหน้าและสรุปผล ณ วันที่ 31 มีนาคม 2564 |
| 2.ควรมีมาตรการลดขั้นตอนในการให้บริการ | -ควรปรับปรุงกระบวนงานเพื่อลดขั้นตอนในการให้บริการและการให้บริการ ณ จุดเดียว และเพิ่มการให้บริการโดยใช้ระบบ IT  -เปิดช่องทางแสดงความคิดเห็นในการเสนอแนะการปฎิบัติงาน | สำนักปลัด  กองคลัง  กองช่าง  กองการศึกษาฯ |
| 3.ควรมีนโยบายด้านความโปร่งใสในการดำเนินการจัดซื้อจัดจ้าง | -ด้านความโปร่งใสในการดำเนินการจัดซื้อจัดจ้างควรใช้เว๊ปไซต์ของหน่วยงานในการดำเนินการเป็นหลักซึ่งจะเป็นแนวทางที่ดีที่สุด เพื่อป้องกันการดำเนินงานในด้านการทุจริต | กองคลัง |
| 4.ผู้บริหารควรแสดงนโยบายเจตจำนงว่าควรมีการกำหนดนโยบาย มาตรการแผนงาน หรือโครงการ/กิจกรรมเพื่อพัฒนา หน่วยงานให้มีคุณธรรมและความโปร่งใสไม่ครอบคลุมตามแนวทางการประเมินคุณธรรมและความโปร่งใสในการดำเนินงานของหน่วยงานภาครัฐในแต่ละด้าน | -ผู้บริหารหน่วยงานควรแสดงนโยบายเจตจำนงว่าจะบริหารงานด้วยความซื่อสัตย์สุจริต มีการกำหนดนโยบาย มาตรการ แผนงาน หรือโครงการ/กิจกรรม เพื่อพัฒนาหน่วยงานให้มีคุณธรรมและความโปร่งใสให้ครอบคลุมตามแนวทางการประเมินคุณธรรมและความโปร่งใส | สำนักปลัด |
| 5.การดำเนินงาน | -จัดทำขั้นตอนและระยะเวลาการปฎิบัติงาน การให้บริการให้ชัดเจน  -สร้างจิตสำนึกให้แก่พนักงานในหน่วยงานให้บริการต่อผู้รับบริการหรือผู้มาติดต่ออย่างถูกต้อง ตรงไปตรงมาไม่ปิดบังข้อมูล | สำนักปลัด  กองคลัง  กองช่าง  กองการศึกษา |
| 6.การเผยแพร่ข้อมูลข่าวสาร | -เผยแพร่ผลงานหรือข้อมูลต่อสาธารณชนอย่างชัดเจน ไม่ซับซ้อน มีช่องทางหลากหลาย ผู้ขอรับบริการสามารถแสดงความคิดเห็นติชม ร้องเรียนการทุจริตของเจ้าหน้าที่ในหน่วยงานได้ | สำนักปลัด |  |